The Mandalorian

Το The Mandalorian είναι ένα Αμερικάνικο διαστημικό Γουέστερν που δημιουργήθηκε από τον Τζον Φαβρό για τη συνδρομητική υπηρεσία Disney+. Είναι η πρώτη σειρά ζωντανής δράσης του Star Wars, ξεκινώντας πέντε χρόνια μετά τα γεγονότα του Η Επιστροφή των Τζεντάι (1983). Πρωταγωνιστεί ο Πέδρο Πασκάλ στον ομώνυμο με τη σειρά ρόλο, ως ένας μοναχικός κυνηγός επικηρυγμένων που προσπαθεί να γλιτώσει αφού προσλαμβάνεται για να παραδώσει «Το Παιδί».

Ο δημιουργός του Star Wars, Τζορτζ Λούκας είχε ξεκινήσει τη παραγωγή μιας τηλεοπτικής σειράς ζωντανής δράσης το 2009, όμως το εγχείρημα θεωρήθηκε πολύ δαπανηρό για να πραγματοποιηθεί. Τον Οκτώβριο του 2012, ο Λούκας πούλησε την εταιρεία Lucasfilm στη Disney. Στη συνέχεια, άρχισε να γυρίζεται μια νέα σειρά Star Wars για το Disney+. Το Μάρτιο του 2018, ο Φαβρό υπέγραψε ως σεναριογράφος και εξέχων παραγωγός της σειράς. Μαζί με εκείνον οι εκτελεστικοί παραγωγοί της σειράς ήταν ο Ντέιβ Φιλόνι, η Κάθλιν Κένεντι και ο Κόλιν Ουίλσον. Η ονομασία της σειράς ανακοινώθηκε τον Οκτώβριο του 2018, με τα γυρίσματα να πραγματοποιούνται στο Manhattan Beach Studios της Καλιφόρνια. Η εταιρεία οπτικών εφέ Industrial Light & Magic ανάπτυξε τη τεχνολογία StageCraft για τη σειρά, χρησιμοποιώντας εικονικά πλατό και ένα βίντεο-τοίχο 360 μοιρών για να δημιουργήσει το περιβάλλον της σειράς. Έκτοτε, αυτό υιοθετήθηκε και από άλλες ταινίες και τηλεοπτικές παραγωγές.

Το The Mandalorian έκανε πρεμιέρα με την εκκίνηση του Disney+ στις 12 Νοεμβρίου 2019. Το όγδοο επεισόδιο της έλαβε θετικές κριτικές, πήρε υποψηφιότητα Καλύτερης Δραματικής Σειράς στα 72α Primetime Emmy Awards, και πήρε επτά βραβεία στη κατηγορία Primetime Creative Arts Emmy Awards. Η δεύτερη σεζόν έκανε πρεμιέρα στις 30 Οκτωβρίου 2020 και η τρίτη την 1 Μαρτίου 2023. Διάφορες σειρές-παρακλάδια επεκτείνουν τη χρονική σειρά του The Mandalorian, συμπεριλαμβανομένων του The Book of Boba Fett, Ahsoka και Skeleton Crew. Μια ταινία-συνέχεια της σειράς, The Mandalorian and Grogu, είναι προγραμματισμένη να κυκλοφορήσει τον Μάιο του 2026.

 Υπόθεση 
Ξεκινώντας πέντε χρόνια μετά τα γεγονότα του Η Επιστροφή των Τζεντάι (1983) και τη πτώση της Γαλαξιακής Αυτοκρατορίας, το The Mandalorian ακολουθεί το Ντιν Τζάριν, ένα μοναχικό Μανδαλοριανό κυνηγό επικηρυγμένων στις εξωτερικές εκτάσεις του γαλαξία. Προσλαμβάνεται από τις υπολειμματικές Αυτοκρατορικές δυνάμεις για να τους παραδώσει το παιδί Γκρόγκου, όμως αντί για αυτό γίνεται φυγάς για να προστατεύσει το βρέφος. Ενώ προσπαθεί να γυρίσει το Γκρόγκου στο είδος του, καταδιώκονται από το Μοφ Γκίντεον, ο οποίος θέλει να εκμεταλλευτεί τη σύνδεση του Γκρόγκου με τη Δύναμη.

 Ηθοποιοί και χαρακτήρες 
Ο Πέδρο Πασκάλ πρωταγωνιστεί ως ο Ντιν Τζάριν, ένας μοναχικός κυνηγός επικηρυγμένων. Ο Πασκάλ σύγκρινε το χαρακτήρα με το Κλιντ Ίστγουντ, με πιο ανεπτυγμένες μαχητικές ικανότητες και «αμφισβητήσιμο ηθικό χαρακτήρα». Το πραγματικό όνομα του χαρακτήρα δεν ακούστηκε μέχρι το «Κεφάλαιο 8: Λύτρωση», όμως ο Πασκάλ το αποκάλυψε νωρίτερα κατά λάθος το Νοέμβριο του 2019. Η επικήρυξη που έχει αναλάβει στο «Κεφάλαιο 1: Ο Μανταλόριαν» είναι «Το Παιδί»-κοινώς γνωστό ως «Baby Yoda» από τους θεατές της σειράς-ένα βρέφος που ανήκει στο ίδιο είδος με το χαρακτήρα του Star Wars Γιόντα. Ο συγκεκριμένος χαρακτήρας δημιουργήθηκε με χρήση μαριονέτας και οπτικών εφέ. Γίνεται ο προστατευόμενος του, και το αποκαλύπτεται πως το όνομα του είναι Γκρόγκου στο «Κεφάλαιο 13: Η Τζεντάι».

Η πρώτη σεζόν περιέχει διάφορους επανερχόμενους συμπρωταγωνιστές, ανάμεσα στους οποίους ο Καρλ Γουέδερς ως ο Γκριφ Κάργκα, αρχηγός μιας συντεχνίας κυνηγών επικηρυγμένων· ο Βέρνερ Χέρτζογκ ως «Ο Πελάτης», ένας αινιγματικός άνδρας· ο Ομίντ Αμπτάχι ως Δρ. Πέρσινγκ, ένας επιστήμονας που δουλεύει για το Πελάτη· ο Νικ Νόλτε ως η φωνή του Κουίλ, ενός εξωγήινου αγρότη υγρασίας που βοηθά το Τζάριν· ο Τάικα Γουαϊτίτι ως η φωνή του IG-11, ενός ανδροειδούς-κυνηγού επικηρυγμένων· η Τζίνα Καράνο ως η Κάρα Ντουν, μια πρώην Επαναστατική στρατιώτης που έγινε μισθοφόρος· ο Τζιανκάρλο Εσποσίτο ως ο Μοφ Γκίντεον, ένας πρώην αξιωματικός του Αυτοκρατορικού Γραφείου Ασφαλείας· και η Έμιλι Σουάλοου ως «Η Οπλοποιός», μια Μανταλόριαν που κατασκευάζει πανοπλίες και εξοπλισμό από το ισχυρό μέταλλο μπέσκαρ.

Οι Εσποσίτο, Καράνο, Γουέδερς, και Αμπτάχι επιστρέφουν στη δεύτερη σεζόν. Διάφοροι ηθοποιοί εμφανίζονται ως χαρακτήρες από προηγούμενα μέσα του Star Wars, όπως ο Τίμοθι Όλιφαντ ως ο Κομπ Βανθ, ο Τεμουέρα Μόρισον ως ο Μπόμπα Φετ, η Κέιτι Σάκχοφ ως η Μπο-Κατάν Κριζ, η Ροζάριο Ντόσον ως η Ασόκα Τάνο, ο Μαρκ Χάμιλ ως ο Λουκ Σκαϊγουόκερ.
 Επεισόδια 

 1ος κύκλος (2019) 

Συνολικό Νο.Νο. ΣεζόνΤίτλοςΣκηνοθέτης(-τες)Σεναριογράφος(-φοι)Πρεμιέρα11Κεφάλαιο 1: Ο ΜανταλόριανΝτέιβ ΦιλόνιΤζον Φαβρό12 Νοεμβρίου 201922Κεφάλαιο 2: Το ΠαιδίΡικ ΦαμουγίγαΤζον Φαβρό15 Νοεμβρίου 201933Κεφάλαιο 3: Το ΑμάρτημαΝτέμπορα ΤσόουΤζον Φαβρό22 Νοεμβρίου 201944Κεφάλαιο 4: ΚαταφύγιοΜπράις Ντάλας ΧάουαρντΤζον Φαβρό29 Νοεμβρίου 201955Κεφάλαιο 5: Ο ΠιστολέροΝτέιβ ΦιλόνιΝτέιβ Φιλόνι6 Δεκεμβρίου 201966Κεφάλαιο 6: Ο ΑιχμάλωτοςΡικ ΦαμουγίγαΚρίστοφερ Γιόστ (Ιστορία)Κρίστοφερ Γιόστ & Ρικ Φαμουγίγα (Σενάριο)13 Δεκεμβρίου 201977Κεφάλαιο 7: Το ΞεκαθάρισμαΝτέμπορα ΤσόουΤζον Φαβρό18 Δεκεμβρίου 201988Κεφάλαιο 8: ΛύτρωσηΤάικα ΓουαϊτίτιΤζον Φαβρό27 Δεκεμβρίου 2019

 2ος κύκλος (2020) 

Συνολικό Νο.Νο. ΣεζόνΤίτλοςΣκηνοθέτης(-τες)Σεναριογράφος(-φοι)Πρεμιέρα91Κεφάλαιο 9: Ο ΣερίφηςΤζον ΦαβρόΤζον Φαβρό30 Οκτωβρίου 2020102Κεφάλαιο 10: Η ΕπιβάτηςΠέιτον ΡιντΤζον Φαβρό6 Νοεμβρίου 2020113Κεφάλαιο 11: Η ΚληρονόμοςΜπράις Ντάλας ΧάουαρντΤζον Φαβρό13 Νοεμβρίου 2020124Κεφάλαιο 12: Η ΠολιορκίαΚαρλ ΓουέδερςΤζον Φαβρό27 Νοεμβρίου 2020135Κεφάλαιο 13: Η ΤζεντάιΝτέιβ ΦιλόνιΝτέιβ Φιλόνι6 Δεκεμβρίου 2020146Κεφάλαιο 14: Η ΤραγωδίαΡόμπερτ ΡοντρίγκεζΤζον Φαβρό4 Δεκεμβρίου 2020157Κεφάλαιο 15: Ο ΠιστόςΡικ ΦαμουγίγαΡικ Φαμουγίγα11 Δεκεμβρίου 2020168Κεφάλαιο 16: Η ΔιάσωσηΠέιτον ΡιντΤζον Φαβρό18 Δεκεμβρίου 2020

 3ος κύκλος (2023) 

Συνολικό Νο.Νο. ΣεζόνΤίτλοςΣκηνοθέτης(-τες)Σεναριογράφος(-φοι)Πρεμιέρα171Κεφάλαιο 17: Ο ΑποστάτηςΡικ ΦαμουγίγαΤζον Φαβρό1 Μαρτίου 2023182Κεφάλαιο 18: Τα Ορυχεία Του ΜάνταλορΡέιτσελ ΜόρισονΤζον Φαβρό8 Μαρτίου 2023193Κεφάλαιο 19: Η ΠροσήλυτηΛι Άιζακ ΤσανγκΝόα Κλουρ & Τζον Φαβρό15 Μαρτίου 2023204Κεφάλαιο 20: Το ΟρφανόΚαρλ ΓουέδερςΤζον Φαβρό & Ντέιβ Φιλόνι22 Μαρτίου 2023215Κεφάλαιο 21: Ο ΠειρατήςΠίτερ ΡάμσεϊΤζον Φαβρό29 Μαρτίου 2023226Κεφάλαιο 22: Ενοικιαζόμενοι ΠιστολάδεςΜπράις Ντάλας ΧάουαρντΤζον Φαβρό5 Απριλίου 2023237Κεφάλαιο 23: Οι ΚατάσκοποιΡικ ΦαμουγίγαΤζον Φαβρό & Ντέιβ Φιλόνι12 Απριλίου 2023248Κεφάλαιο 24: Η ΕπιστροφήΡικ ΦαμουγίγαΤζον Φαβρό19 Απριλίου 2023

 Παραπομπές 

 Εξωτερικοί σύνδεσμοι 


 The Mandalorian στο StarWars.com


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές διαστημικής περιπέτειας
Κατηγορία:Τηλεοπτικές σειρές Star Wars
Κατηγορία:Τηλεοπτικές σειρές του Disney+
Κατηγορία:Παραγωγές που χρησιμοποιούν StageCraft